પ્રાપ્ત વિગત અનુસાર પ્રોહી અંગેની મળેલ બાતમીના આધારે દાહોદ ટાઉન પીએસઆઇ એમ. જી. ઢોડીયા તથા સ્ટાફના માણસો સવારના સાડા દશ વાગ્યાથી દાહોદ- ઇન્દોર હાઇવે રોડ ગરબાડા ચોકડી બ્રિજ નીચે નાકાબંધી કરી પોતાના શિકારની રાહ જોઇ રહ્યા હતા તે દરમિયાન સાડા અગીયારેક વાગ્યાના સુમારે બાતમીમાં દર્શાવેલ જીજે-૨૦વી- ૫૪૬૪ નંબરવાળી મહિન્દ્રી કંપનીની પીકઅપ બોલેરો ગાડી દૂરથી જ આવતી જોતા પોલીસ સાબદી બની હતી અને નજીક આવતાં જ ગાડી રોકી પોલીસે પીકઅપ બોલેરો ગાડીના ચાલક વડબારા ગામના મીનામા ફળીયાના રણજીતભાઇ છીતુભાઇ મિનામાની અટક કરી ઔપીકઅપ ગાડીમાં ભરેલ ઘાસની નીચે સંતાડી રાખેલ રૃપિયા ૫,૨૮,૯૬૦ની કુલ કિંમતની ગોવા વ્હીસ્કી તથા રીટ્ઝ વ્હીસ્કી નંગ ૯૬ પકડી પાડી ચાલક પાસેથી કાળા કલરનો રૃપિયા ૧૦૦૦ની કિંમતનો સેમસંગ કંપનીનો મોબાઇલ તથા રૃપિયા ચાર લાખની કિંમતની પીકઅપ બોલેરો ગાડી મળી રૃપિયા ૯,૨૯,૬૦૦નો મુદ્દામાલ પોલીસે કબજે લીધો હતો.